hu hu hu hu hu hu hu hu hu hu hu hu en hu hu hu nl hu hu hu hu hu hu pt hu pt hu fr hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es ms hu en my hu en en en en en hu cs en hu en en hu en ru hu en hu hu hu hu hu hu pl hu hu hu hu hu hu hu hu hu hu en cs de hu hu hu sk hu hu hu hu hu hu hu en hu hu sk hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de es hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. szeptember 19. 7 változtatás vár ellenőrzésre.
Ugrás a navigációhoz Ugrás a kereséshez
Vízvárdy István, Söpkéz Gusztáv, Thoma József
A Wikimédia Commons tartalmaz Pécsi tévétorony témájú médiaállományokat.
A 197 méter magas pécsi tévétorony a Mecsekben, az 535 méter magas Misina csúcsán áll. 1973. április 4-én nyílt meg, azóta Magyarország legmagasabb épülete.
3.2 A jelenlegi tévétorony
A Misina-tetőre a Pécsi pályaudvar elöl induló 35-ös és 35Y jelzésű autóbusszal lehet feljutni. A Misina-tető ugyan alacsonyabb, mint a Mecsek néhány csúcsa, de a város közeli elhelyezkedése és a jó közlekedési lehetőségek miatt kedvelt kirándulóhely.
A torony Vízvárdy István, Söpkéz Gusztáv és Thoma József tervei alapján 18.500 tonna vasbetonból épült. Eredetileg 191 méteres volt, de egy 1995-ös antennacserét követően 6 méterrel lett magasabb, 197 méteres magasságával jelenleg is hazánk legmagasabb épülete. A torony kilengése a csúcsánál akár fél méteres is lehet.[1]
Gyorslifttel lehet feljutni a 72 méter magassságban kialakított üvegfalú eszpresszóig. A nyitott kilátóterasz 80 méteres magasságban található. A toronyból 610 méterrel a tengerszint felett nézelődhetünk, ami a város sík területeinek átlagos 120 méteres tengerszint feletti magasságával még mindig közel 500 méteres város feletti magasságot jelent. Körkilátójából szép időben messzire el lehet látni. Déli irányban a város, illetve a Baranyai-dombság, messzebb a Villányi-hegység és a horvát Papuk-hegy látható. Keleti irányban a Zengő, nyugatra a Tubes, északra a Mecsek látszik. Tiszta időben akár a Badacsonyig is ellátni. A torony aljától északkeleti irányban sí- és szánkópálya is található.
A torony a MinDig TV teljes kínálatát sugározza, az adóépület a toronytól néhány méterre helyezkedik el. A digitális átállásig egymástól függetlenül párhuzamosan működött az analóg és digitális televízióadás.
Az 1973-ban épült adótorony helyén az 1960-as évekig az 1908-ban épült Kiss József-kilátó állt. Kiss József természetbarát a Mecsek Egyesület főtitkára volt, és számos könyve jelent meg a Mecsekről. Ez a kilátó 24,6 méter magas, kb. 5x5 méteres alapterületű épület volt, mellette egy kis épülettel. Emlékét a Zsolnay porcelángyárban készült mázas pirogránit emléktábla őrzi, melyet a kilátó falában helyeztek el.
A kilátó mellett 1959-től 1968-ig 70 méter magas acélszerkezetű adó állt, az első vidéki adótorony, mely a Magyar Televízió 1-es műsorát sugározta.
A jelenlegi torony betonalapja 22 méteres átmérőjű, 3 és fél méter vastag, melyet többrétegű acélháló merevít. A torony kettős gyűrűből áll, a belső 5 méteres átmérővel 135 méteres magasságig halad, a külső 12 méteres átmérővel 92 méter magasságig. A belső gyűrűben fut a lift, a kettő közt pedig 459 lépcsőfok kanyarog.
Amikor megnyitották, a kilátónak évente kétszázezer látogatója volt, napjainkban évente nyolcvanezren keresik fel.
Az 1972. decemberi elkészültekor a torony hétvégente díszkivilágítást kapott, amely idővel elmaradt. 2017. augusztus 19-étől újra díszkivilágítást kapott a tévétorony és minden este különböző színben pompázik.[2]
A Pécsi TV tornyot 1973. április 4-én adták át. Ezen a napon lett hivatalosan is Magyarország legmagasabb épülete. Ugyanakkor ezen a napon adták át New Yorkban a World Trade Center ikertornyait, amely akkoriban a világ legmagasabb épülete volt.
Jelenleg a következő rádiók sugároznak az adótoronyból az FM sávon:
Magyarország legrégebbi és legismertebb dinoszauruszát, a mecseki dinoszauruszt 1966-ban fedezték fel. (Tudományos nevén Komlosaurus, de egy internetes névadó versenyen a Medino nevet kapta.) 2005 óta állandó és ingyenes kiállításon tekinthető meg a tévétorony-kilátó presszószintjén (a lift díját azonban meg kell fizetni). A kiállításon a mecseki dinó rekonstruált, életnagyságú (2 m magas) szobra látható. Emellett megtekinthető a Mecsek terepasztala, a hegység kőzetei, megkövült növények, talajképződési modell, szén- és uránbányászat-történeti emlékek is. Kiváló lehetőség kínálkozik a térképi tájékozódásra, három tájolási módszert is gyakorolhatnak a diákok. Tiszta időben, szabad szemmel a Badacsony is tisztán látható, de távcső is áll a kíváncsiak rendelkezésére. A kiállítás különlegessége, hogy a hagyományos „vitrines” kiállítással szemben a kiállított tárgyak nagy része megérinthető, sőt használható.
Az épülő tévétorony a Kiss József-kilátó mellett, 1968
Kilátás Pécsre a toronyból
↑ A tv-torony tetején
↑ Így kezdett világítani a pécsi TV-torony!. [2017. szeptember 4-i dátummal az eredetiből archiválva]. (Hozzáférés: 2017. szeptember 3.)
A pécsi tévétorony hivatalos oldala
Negyvenéves a pécsi TV-torony
Pécsi tv-torony: ma is a legmagasabb épület az országban
A dinoszaurusz-kiállításról a www.pecsguide.hu honlapján
Pannonia Valeria · Ókeresztény sírkamrák · Középkori egyetem · Török hódoltság (Pécs ostroma (1541), Pécs ostroma (1664)) · Pécs 2010-ben · POSZT · Zsolnay · Littke · Hamerli · Angster
Képzőművészet · Színjátszás · Műemlékek · Emlékművek · Állatkert · Domborművek · Zene · Emléktáblák · Falfestmények, mozaikok · Köztéri szobrok · Oktatás · Borvidék
Díszpolgárok ·  Pro Civitate díj ·  Pro Communitate díj ·  Pécsi kitüntetések és díjak ·  Neves pécsiek ·  Hétköznapok ikonikus arcai
Árpádváros ·  Balokány ·  Basamalom ·  Bálics ·  Belváros ·  Bolgárkert ·  Budai városrész ·  Csoronika ·  Deindol ·  Diós ·  Donátus ·  Északmegyer ·  Fogadó ·  Füzes ·  Gyárváros ·  Gyükés ·  Havihegy ·  Hird  ·  Ispitaalja ·  Kertváros ·  Kovácstelep ·  Málom ·  Makár ·  Mecsekoldal ·  Mecsekszabolcs ·  Megyer ·  Meszesi lakóövezet ·  Meszesi lakótelep ·  Nagyárpád ·  Patacs ·  Pécsbánya ·  Piricsizma ·  Postavölgy ·  Rácváros ·  Rigóder ·  Rókusdomb ·  Siklósi külváros ·  Somogy ·  Szentkút ·  Szentmiklós ·  Szigeti külváros ·  Szkókó ·  Tettye ·  Tüskésrét ·  Uránváros ·  Újhegy ·  Ürög ·  Vasas ·  Zsebedomb
Széchenyi tér · Jakováli Hasszán dzsámija · Ókeresztény sírkamrák · Király utca · Jókai tér · Tévétorony · Szent István tér · Székesegyház · Zsolnay-kút · Zsolnay-mauzóleum · Zsolnay Kulturális Negyed · Tettye · Lakatfal · Nemzeti Színház
PMFC · PVSK-Panthers · Mizo Pécs 2010 · PVSK (labdarúgás) · PVSK (vízilabda) · Pécs Legioners · Gera Zoltán · Lauber Dezső · Tass Olga · Dárdai Pál · Jakabos Zsuzsanna · Hosszú Katinka
Pécs-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Pécsi_tévétorony&oldid=24229256”
Magyarország 20. századi építményei
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. szeptember 19., 21:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.